‘पहिला सामन्ती राजतन्त्रात्मक व्यवस्था थियो, अहिले लोकतान्त्रिक परिस्थिति निर्माण भएको छ । नयाँ परिप्रेक्ष्यमा सम्बन्ध परिभाषित गर्ने अवसर आएको छ,’ प्रचण्डले भारतीय बुद्धिजीवी तथा कूटनीतिक समुदायमाझ भने, ‘राजतन्त्रले फुटाउ शासन गरको शैलीमा विदेश नीति सञ्चालन गरेको थियो । अहिले त्यो अवस्था छैन । अहिले भारत र चीनबीच एकअर्काविरुद्ध प्रयोग हुने अवस्था छैन । सर्वसाधारण र नेपालका बुद्धिजीवीले यो कुरामा विश्वास पनि राख्दैनन् ।’
